कांग्रेस सत्ता के लिए कितनी हताश है इस बात का खुलासा एक बार फिर से उसके असंवेदनशील बयान से साफ हो गया है। गोवा के मुख्यमंत्री को लेकर कांग्रेस ने शर्मनाक टिप्पणी की है। कांग्रेस ने सोमवार को कहा कि गोवा के मुख्यमंत्री मनोहर पर्रिकर 14 अक्टूबर से कहीं नहीं दीखते हैं, संभवत: वो जीवित नहीं हैं। कांग्रेस प्रवक्ता जीतेंद्र देशप्रभु ने मीडिया से कहा, “जी हां, हम इसे संज्ञान में ले रहे हैं। गोवा के मुख्यमंत्री कहीं नहीं दिखते हैं, ना ही सार्वजनिक रूप से और ना ही व्यक्तिगत रूप से। मुझे संदेह है कि मुख्यमंत्री हैं भी या नहीं। अगर सीएम नहीं हैं तो उनका उठाला और श्राद्ध करो।” जबकि वास्तविकता ये है कि दिल्ली के एम्स से डिस्चार्ज होने के बाद से गोवा के मुख्मंत्री मनोहर पार्रिकर अपने निजी निवास पर हैं जहां उनके निजी आवास को अत्याधुनिक चिकित्सा केंद्र के रूप में परिवर्तित कर दिया गया है। उनकी देखरेख के लिए चिकित्सक और पैरा मेडिकल स्टॉफ से जुड़े लोग 24 घंटे वहां तैनात हैं। ऐसे समय में कांग्रेस नेता का ये शर्मनाक बयान पार्टी की सत्ता के लिए हताशा को दर्शाता है ऐसा लगता है कि पार्टी चाहती ही नहीं है कि पार्रिकर जी ठीक हों बल्कि आम जनता को गुमराह करने का प्रयास कर रही है।